RESOLUCIÓN do 8 de outubro de 2008 pola que se convoca un curso sobre operativa con vehículos estranxeiros.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 15/10/2008

Dentro das actividades programadas para o ano 2008, en colaboración co Concello de Santiago de Compostela, en virtude do convenio de formación asinado entre a Academia Galega de Seguridade Pública e o Concello de Santiago de Compostela, anúnciase a celebración dun curso sobre operativa con vehículos estranxeiros, que deberá desenvolverse conforme as seguintes bases:
Obxectivos.
Dotar os membros das forzas e corpos de seguranza dos coñecementos fundamentais en materia documental (formato, medidas de seguranza, validez, etc.), profundizando nos relacionados coa condución e circulación de vehículos de motor e como complemento ás actividades relacionadas coa vixilancia do tráfico e o control policial.
Destinatarios.
Persoal do corpo de policía local, funcionarios de carreira, do Concello de Santiago de Compostela, para os que se reservan 18 prazas, cubrindo o resto destas (12 prazas) con solicitantes doutros corpos de policía local que cumpran os mesmos requisitos, tendo preferencia os dos concellos que integran a Comarca de Santiago de Compostela (Teo, Brión e Ames) e os de Padrón, Oroso, Negreira e Ordes.
Inscrición: a inscrición dos participantes será totalmente gratuíta.
Prazas: 30 prazas.
Solicitudes:
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 4 de novembro ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada (fax: 886 20 61 22); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
4. Por correo electrónico a través da páxina web
http://agasp.xunta.es
, poderá adiantarse a preinscrición, sen prexuízo da remisión e acreditación por fax.
Datas.
O curso desenvolverase durante os días 11, 12, 17, 18 e 19 de novembro de 2008.
O horario será de 16.30 a 20.30 horas, cunha duración de 20 horas lectivas.
Contido.
-Documentos.
-Permisos nacionais e internacionais de condución.
-Documentos de circulación. Propiedade de vehículos.
-Elementos de identificación de vehículos.
-Falsificacións. Cotexos documentos dubitados e indubitados.
Selección.
Os solicitantes serán seleccionados con base nunha adecuada proporcionalidade, así como nos criterios de selección dos cursos da Agasp (non ter feito este curso, grupo de pertenza, menor número de cursos, antigüidade, etc.).
Relación de admitidos.
A relación de admitidos farase pública o día 7 de novembro a partir das 14.00 horas, pola Academia Galega de Seguridade Pública, os interesados poden coñecer e confirmar a súa asistencia chamando aos teléfonos 886 20 61 17/18/24 (Agasp) e na páxina web
http://agasp.xunta.es.
Lugar.
O curso desenvolverase no Auditorio, sito na avda. do Burgo das Nacións, s/n, no concello de Santiago de Compostela.
Certificado de aproveitamento.
Ao remate do curso entregaráselle un certificado de aproveitamento a aquelas persoas que acrediten a súa participación continuada neste e superen as correspondentes probas de coñecementos.
Modificacións.
Tanto a Academia Galega de Seguridade Pública como o Concello de Santiago de Compostela, se é o caso, poderán modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 8 de outubro de 2008.
P.S. (Disposición primeira Orde 31-1-2008,
DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "20000D014P031.PDF"